**Hronisko personu vakcinācijas organizācija**

**Pieteikšanās kārtība**

1. manavakcina.lv, 8989;
2. ģimenes ārsta prakse (ģimenes ārstu proaktīvi uzrunā savus pacientus)

**Pacientu atbilstību mērķa grupai nosaka:**

1. manavakcina.lv datus salīdzinot ar datiem vienotajā veselības nozares elektroniskajā informācijas sistēmā – pret hronisko slimību reģistriem un izrakstītajiem kompensējamajiem medikamentiem
2. ģimenes ārsts, ārstējošais speciālists, atbilstoši SPKC rekomendācijām:

[Hroniski slimo pacientu vakcinācija](https://www.spkc.gov.lv/lv/hroniski-slimo-pacientu-vakcinacija)

Personām **nosūtījums vakcinācijai pret Covid-19 nav nepieciešams**, ja;

1. persona tiek vakcinēta ģimenes ārsta praksē;
2. personai no manavakcina.lv/8989 ir informācija par datu esamību vienotajā veselības nozares elektroniskajā informācijas sistēmas:
	1. Cukura diabēta pacientu reģistrā;
	2. Onkoloģisko pacientu reģistrā;
	3. Multiplās sklerozes pacientu reģistrā;
	4. HIV pacientu reģistrā;
	5. C-hepatīta pacientu reģistrā.
3. Personai no manavakcina.lv/8989 ir informācija esamību vienotajā veselības nozares elektroniskajā informācijas sistēmā par izmantotām (atprečotām) kompensējamo medikamentu receptēm pēdējā kalendārā gada laikā[[1]](#footnote-1).
4. Ja persona ārstējas stacionārā, ārstējošais ārsts sadarbībā ar pacientu var lemt par vakcināciju pret Covid-19, nosūtot pacientu vakcinācijai ārstēšanās laikā atbilstoši iekšējai kārtībai attiecīgajā stacionārās ārstniecības iestādē, pirms vakcinācijas veicot apskati un vakcinācijas veidlapā veicot atzīmi – „stacionāra pacients”.

Citos gadījumos hroniska pacienta Covid -19 vakcinācijai nepieciešams nosūtījums. Ja ārsta rīcībā nav medicīnisko datu, kas apliecina hroniskas slimības esamību, pacientam var lūgt uzrādīt citu ārstu sniegtos konsultāciju slēdzienus vai izrakstus, kas pamato hroniskas slimības esamību nosūtījuma izsniegšanai.

**Nosūtījums**

Nosūtījumu primāri  izsniegt attālināti. Nosūtījums var tiks sagatavots gan  e-veselībā vai 027/u formā, norādot:

* **pamatdiagnozi – U11.9 „Nepieciešamība imunizēt pret Covid-19”**;
* **blakus diagnoze – to diagnozi,** kas pamato ļoti augstu vai augstu risku, ka Covid-19 gadījumā pacientam varētu attīstīties veselības traucējumi vai to sekas.

Personai nosūtījumam ir **jābūt pirms pieraksta veikšanas ārstniecības iestādē**.

Vakcinācijas iestāde, veicot apskati pirms vakcinācijas, vakcinācijas veidlapā veic atzīmi par nosūtījuma esamību, 027/u formu pievieno pirms vakcinācijas apskates veidlapai.

**Vakcināciju konkrētajai prioritārajai grupai uzsāk** saskaņā ar Nacionālā veselības dienesta sniegto informāciju atbilstoši Veselības ministrijas rīkojumam nr.54.

**Noderīgas saites:**

Prioritāri vakcinējamo personu  grupas

<https://www.vm.gov.lv/sites/vm/files/media_file/vminf_080221_priorit_grupas.pdf>

SPKC rekomendācijas:

[Hroniski slimo pacientu vakcinācija](https://www.spkc.gov.lv/lv/hroniski-slimo-pacientu-vakcinacija)

 VM Rīkojums Nr. 54 “Par vakcinācijas procesa organizēšanas kārtību ārstniecības iestādēs”

<https://likumi.lv/ta/id/321216-par-vakcinacijas-procesa-organizesanas-kartibu-arstniecibas-iestades>

NVD mājas lapa

<https://www.vmnvd.gov.lv/lv/vakcinacija-pret-covid-19>

1. Normatīvais regulējums ir izstrādes stadijā [↑](#footnote-ref-1)